cyanic-selkie/wikianc huggingface dataset:
Elisa (yritys)
Yhteiskuntavastuu
HPY:n perustama HPY:n Tutkimussäätiö tukee teletekniikan ja tietoliikenteen tutkimus-, opetus- ja kehitystyötä Suomessa ja auttaa tutkimustulosten julkaisussa. Säätiö palkitsee vuosittain väitöskirjan tekijöitä kannustusapurahoilla ja tunnustuspalkinnoilla. Vuoteen 2016 mennessä tukea oli annettu 232 tutkijalle yhteensä noin 989 000 eurolla. Säätiön toiminta on yrityksistä riippumatonta.
Errol Harris
Harris luennoi Yalen yliopistossa ja Connecticut Collegessa sekä toimi Edinburghin yliopiston virkaa tekevänä logiikan ja metafysiikan professorina, Kansasin yliopiston Roy Roberts -oppituolin filosofian professorina ja Northwestern Universityn filosofian professorina, myöhemmin John Evans -oppituolin filosofian professorina. Jäätyään eläkkeelle hän toimi vierailevana professorina useissa yliopistoissa.
Operaatio Finlandia
Operaatio Finlandia on kirjailija Arto Paasilinnan esikoisromaani. Weilin+Göös julkaisi sen vuonna 1972. Toinen painos kirjasta julkaistiin vuonna 1997. Se sai niin Suomessa kuin Ruotsissakin jonkinasteista keskustelua aikaiseksi aiheensa vuoksi 1970-luvun alussa. Teos on tyyliltään humoristinen sodankuvaus, jossa on sekoituksia kansallisajattelusta ja suurpolitiikasta pohjoismaisessa mittakaavassa.
Kirjan tapahtumat sijoittuvat vuoden 1977 Ruotsiin ja Suomeen, joiden välille puhkeaa sota mm. Ruotsin fasistisen hallituksen ja Ahvenanmaan itsenäistymispyrkimyksen johdosta. Ruotsin joukot nousevat maihin Turussa, Vaasassa ja Ahvenanmaalla, minkä aikana suomalaiset joukot aloittavat oman hyökkäyksensä Pohjois-Ruotsiin aloittaen Haaparannalta. Kirja on omistettu Ruotsin nykyiselle kuninkaalle Kaarle XVI Kustaalle.
Sovitukset
Yleisradio toteutti Operaatio Finlandiasta 50-minuuttisen radiokuunnelmaversion vuonna 2012. Sen ohjasi ja dramatisoi Jussi Niilekselä ja tuotti Hilkka Salo. Näyttelijöinä olivat muun muassa Vesa Kietäväinen, Marko Keskitalo, Janne Kallioniemi, Auvo Vihro, Laura Jurkka ja Jope Ruonansuu.
Heikki Hosia
Heikki Päiviö Hosia (29. marraskuuta 1907 Punkalaidun – 23. maaliskuuta 1997 Helsinki) oli suomalainen poliitikko, kansliapäällikkö ja kansansivistysmies, joka toimi opetusministerinä V. J. Sukselaisen toisessa hallituksessa 1959–1961 sekä Martti Miettusen ykköshallituksessa 1961–1962. Puoluekannaltaan Hosia oli maalaisliittolainen.
Elämä
Heikki Hosia oli koulutukseltaan filosofian maisteri. Hän toimi Etelä-Pohjanmaan kansanopiston sekä Oriveden Opiston johtajana vuodesta 1943 vuoteen 1964, jolloin hänet nimitettiin opetusministeriön kansliapäälliköksi. Tässä virassa hän työskenteli eläkkeelle jäämiseensä 1972 saakka. Hän toimi aiemmin kouluhallituksen kansanopetusosaston vt. kouluneuvoksena kolmeen otteeseen 1940- ja 1950-luvulla.
Ansioistaan kansansivistyksen alalla Hosia palkittiin Alfred Kordelinin säätiön tunnustuspalkinnolla 1993. Hän toimi myös Helsingin Suomi–Puola-yhdistyksen sekä valtakunnallisen Suomi–Puola-yhdistysten liiton puheenjohtajana.
Perhe
Heikki Hosian puoliso oli kirjailija Saimi Hosia. Kunnallisneuvos Armi Hosia oli Heikki Hosian käly.
Pitkäjärvi
Pitkäjärvi on Suomessa hyvin yleinen paikannimi. OIVA-tietopalvelussa on Pitkäjärvi-nimisiä järviä 174 kpl.
Osakkeiden splittaus
Osakkeiden splittaus tarkoittaa yhtiön kaikkien osakkeiden jakamista kahteen tai useampaan osaan. Jokainen osakkeenomistaja saa yhden vanhan osakkeen sijaan kaksi tai useampia osakkeita. Splittauksessa osakkeiden lukumäärä kasvaa, mutta omistussuhteet eivät muutu.
Splittaamisen tarkoitus on kalliina pidetyn osakkeen arvon laskeminen.
Osakemarkkinoilla splittaus on yleensä positiivinen signaali kurssikehityksen kannalta. Splittaus voidaan ymmärtää yhtiön johdon viestiksi siitä, että osakkeen hinta on nousemassa: osake on parasta splitata, ettei siitä tulisi liian kallista. Splittaus saattaakin nostaa yhtiön osakekurssia tämän psykologisen vaikutuksen ansiosta. On myös arvioitu, että splitatun osakkeen likviditeetti nousee, koska osake tuntuu halvemmalta.
Osakekanta voidaan jakaa uudelleen myös siten, että osakepääoma pysyy ennallaan ja osakkeiden määrä vähenee.
Peter Baumann
thumb|Peter Baumann. Peter Baumann (s. 29. tammikuuta 1953 Berliini ) on entinen saksalainen muusikko, joka muodosti Tangerine Dream -yhtyeen todennäköisesti tunnetuimman kokoonpanon Edgar Froesen ja Christopher Franken kanssa vuonna 1971. Hänellä ei ollut muodollista musiikillista koulutusta, mikä teki yhteistyöstä yhtyeen muiden jäsenten kanssa välillä vaikeaa. Hänellä oli kuitenkin kyky tuottaa mielenkiintoista saundia, ja lisäksi hänellä oli teknistä osaamista, josta oli usein hyötyä yhtyeen erilaisten musiikkilaitteiden kanssa.
Ensimmäisen oman levynsä Baumann teki vuonna 1976 ollessaan kiertueella Tangerine Dreamin kanssa. Vuotta myöhemmin hän jätti yhtyeen ja siirtyi soolouralle. 1980-luvulla hän perusti levy-yhtiön Private Music, joka erikoistui New Age -tyyliseen instrumentaaliseen musiikkiin. Yhtiölle levyttäneitä artisteja ovat olleet muun muassa Eddie Jobson, Patrick O'Hearn, Yanni sekä aikaisemmat yhtyetoverit Tangerine Dream. Baumann myi myöhemmin yhtiön BMG:lle ja on nykyään käytännössä vetäytynyt musiikkibisneksestä.
Jari Porttila
Jari Juhani Porttila (s. 2. helmikuuta 1960 Helsinki) on suomalainen urheilutoimittaja. Porttila on työskennellyt muun muassa MTV3:n palveluksessa sekä Iltalehdessä ja Uudessa Suomessa. Hän kirjoittaa ja tekee videojuttuja Ilta-Sanomiin ja toimii yleisurheilun selostajana CMore-kanavalla. Hänellä on myös oma yleisurheilun erikoisohjelma Kisakatsomo, joka näkyy CMoressa ja MTV Katsomossa.
Ura
Porttila siirtyi 1992 MTV:lle ja oli perustamassa vuodesta 1994 lähtien päivittäin lähetettyä urheilun uutisohjelmaa, Tulosruutua, jonka tuottajana hän toimi vuoteen 1998.
Porttila oli tutkimassa suomalaishiihtäjien doping-käryn taustoja vuoden 2001 Lahden hiihdon MM-kilpailuissa. Hän kirjoitti aiheesta kirjan Karpaasin käry yhdessä Jari Isometsän kanssa. Vuonna 2017 Porttila kirjoitti kirjan Talvilajien Olympiasankarit ja 2020 julkaistiin hänen kirjoittamansa Siiri Rantasen elämäkerta Siiri ”Äitee” Rantanen.
Marraskuussa 2008 Porttila palkittiin Suomen Olympiakomitean ansiomitalilla. Urheilutoimittajien liitto palkitsi hänet 2022 liiton kultaisella ansiomerkillä, Porttilan toimittua yli 40 vuotta urheilutoimittajana.
Muuta
Porttila osallistui kevään 2015 eduskuntavaaleihin Keskustan ehdokkaana Helsingin vaalipiirissä. Hän sai 318 ääntä eikä tullut valituksi.
Perhe
Porttilan poika on urheilutoimittaja Kimmo Porttila ja tytär Inka Porttila.
Kennedyn avaruuskeskus
thumb|Kennedy Space Center – Laukaisukompleksi 39. thumb|Kennedyn Space Center – Keskellä kuvassa avaruusaluksen kokoamisrakennus (VAB) ja etuoikealla laukaisunvalvontakeskus. Taustalla Laukaisutorni 39A ja VAB:n takana 39B Kennedyn avaruuskeskus (, lyh. KSC) on Yhdysvaltain liittovaltion Ilmailu- ja avaruushallinnon Nasan Floridassa sijaitseva avaruuskeskus, joka on nimetty presidentti John F. Kennedyn mukaan.
Sijainti
Avaruuskeskus sijaitsee Cape Canaveralissa Merrittin saarella, joka on Miamin ja Jacksonvillen kaupunkien puolivälissä, Orlandosta sinne on matkaa noin 50 km suoraan itään. Saari on 55 km pitkä ja 10 km leveä. Se on pinta-alaltaan 567 km². Noin 17 000 ihmistä työskentelee alueella pääosin Nasan tai avaruusteollisuuden viroissa ja toimissa. Kennedy Space Center on suosittu matkailukohde museoineen, kiertoajeluineen ja matkamuistomyymälöineen.
Toiminta
Yhdysvallat on käyttänyt aluetta vuodesta 1949, ensin asevoimien ohjusten koeampuma-alueena, 1950-luvun lopusta lähtien avaruusohjelmiin.
Mario Matt
Mario Matt (s. 9. huhtikuuta 1979 Zams, Itävalta) on itävaltalainen uransa lopettanut alppihiihtäjä.
Kennedyn avaruuskeskus
Toiminta
Kaikki miehitettyjen lentojen laukaisut Apollo-ohjelman ajoista lähtien ovat tapahtuneet Kompleksi 39-alueelta. (Launch Complex 39). Kompleksi 39 on ainoa Nasan hallinnoima laukaisukompleksi, joka on edelleen käytössä. Kaikki muut käytössä olevat laukaisualustat sijaitsevat viereisessä Yhdysvaltain avaruusvoimien Cape Canaveral Space Force Station -tukikohdassa.
Mario Matt
Matt voitti pujottelun olympiakultaa vuonna 2014 ja on lisäksi voittanut maailmanmestaruuden samassa lajissa kahdesti; vuosina 2001 ja 2007. Vuoden 2007 kisoissa hän oli lisäksi voittamassa joukkuekilpailun mestaruutta Itävallan joukkueessa. Alppiyhdistetyn hopeaa hän sai vuoden 2001 maailmanmestaruuskisoista ja pujottelun pronssia 2013.
Kennedyn avaruuskeskus
Kompleksi 39
Kompleksiin kuuluu kaksi laukaisutornia (39A ja 39B) sekä jättiläismäinen avaruusaluksen kokoamisrakennus. (3,68 milj. m³) Rakennuksessa koottiin aikanaan Apollo-kuualukset. Nykyisin rakennuksessa valmistellaan avaruussukkulat lähtökuntoon. Saturn V -raketin korkeuden lisäksi rakennuksen mittasuhteista antaa kuvaa sekin, että rakennuksen sisällä oli välillä oma ”ilmastonsa”. Toisinaan, ennen korjaustöiden valmistumista, kokoonpanohallissa satoi siellä vallinneen mikroilmaston vuoksi. Kokoamisrakennuksen ja laukaisualustojen etäisyys on 6 km.
Mario Matt
Matt pysyi huipulla poikkeuksellisen kauan ja on kaikkien aikojen toiseksi vanhin (vuoden 2018 voittajan André Myhrerin jälkeen) pujottelun olympiavoittaja. Ensimmäinen maailmancupin osakilpailuvoitto tuli vuonna 2000 ja viimeisin vuoden 2013 joulukuussa, jolloin hänestä tuli kaikkien aikojen vanhin pujottelun maailmancuposakilpailun voittanut kilpailija. Maailmancupin osakilpailuvoittoja hänellä on yhteensä viisitoista kappaletta ja kärkikolmikkoon hän sijoittui 42 kertaa. Maailmancupin kokonaiskilpailussa hän oli parhaimmillaan viides kaudella 2006–2007. Pujottelun maailmancupissa hän sijoittui kolmanneksi kaudella 2000–2001 ja toiseksi kaudella 2006–2007.
Vapaa-ajallaan Matt harrastaa mm. vaellusta ja jalkapalloa. Hän on myös innokas hevosmies. Mario Mattin Andreas-veli on freestylehiihtäjä ja Michael-veli on alppihiihtäjä.
Kennedyn avaruuskeskus
Kompleksi 39
Kun Sukkula poistui käytöstä, Kompleksi 39 piti rakentaa uudelleen Orion-ohjelmassa käytettäville Ares-raketeille sopivaksi. Orion- ja Ares-ohjelmien tultua peruutetuiksi, Yhdysvaltain liittovaltio panostaa kaksi miljardia dollaria viidessä vuodessa KSC:n kehittämiseen. Yksityinen SpaceX-yritys käyttää nykyään laukaisulaustaa LC-39A omaan toimintaansa.
Muuta
thumb|upright|Merrit Island: Kennedy Space Center ja Cape Canaveral Kaikki NASAn satelliitit ja avaruusluotaimet, esim. 1970-lukujen Viking- ja Voyager-luotaimet, lähetetään nykyisin matkaan Yhdysvaltain ilmavoimien Cape Canaveral -tukikohdasta, joka tietenkin palvelee erityisesti sotilaallisten avaruusalusten, esim. GPS, laukaisuja.
Aiheesta muualla
28.58528°N, -80.65083°W
Systemd
Ohjelmaa on kritisoitu ja boikotoitu useita kertoja. Kriitikkojen mielestä systemd "laittaa kaikki munat samaan koriin". Ohjelman kaatuminen tietää suurella todennäköisyydellä koko järjestelmän kaatumista ja sen päivittämiseksi koko järjestelmä täytyy käynnistää uudelleen. systemd:n lokitiedostot on tallennettu sen omassa binäärimuodossa, eikä niitä voi lukea tavanomaisilla tekstitiedostoja käsittelevillä ohjelmilla. Linus Torvalds ei vastusta systemd:n käyttöä, mutta on kertonut eräiden kehittäjien olevan liian välinpitämättömiä bugeista. Ohjelman mukana ollut udev-ohjelmisto on poistettu systemd-projektista koska firmwaren lataaminen on ytimen vastuulla. Theodore Ts’o on kritisoinut tapaa, jolla järjestelmään vaikuttavia muutoksia tehdään välittämättä tietyn käyttökohteen ulkopuolisista.
Aiemmin Linux-alustalla käytettiin System V:n tyylistä SysVInit:iä ja BSD:n initiä, joiden jälkeen tulivat  ja   -ohjelmat. Myöhemmin tuli Upstart, jonka systemd on korvannut useissa paikoissa. Red Hat halusi pitää Canonicalin ylläpitämän Upstartin, mutta Debian-projektin siirryttyä käyttämään systemd:tä kiinnostus Upstartiin päättyi. systemd:n käyttö tuli pakolliseksi GNOME:n version 3.8 myötä.
Ohjelma on ensimmäinen prosessi, jonka Linux-ydin käynnistää tietokoneen käynnistyessä. Eräitä kehityskohteita aiempiin ratkaisuihin olivat käynnistymisnopeuden parantaminen sekä laitteiston ja ohjelmiston muutoksien käsittely käynnissä olevassa järjestelmässä. systemd korvaa perinteiset Unix-tyyliset suoritustasot (runlevel) omalla ratkaisullaan, mutta tarjoaa yhteensopivuuden.
systemd:n käynnistämiä palveluita muokataan -ohjelmalla. systemd:n hallinta tapahtuu D-Bus-väylän läpi. systemd myös julkaisee kaikkien palvelujensa tilan väylällä. systemd:n lokeja puolestaan tarkastellaan -komennolla.
Montezuma II
thumb|right|Montezuma II [[Codex Mendozassa]] Montezuma II tai Moctezuma II, nahuatliksi Motēcuzōma Xōcoyōtzin (1466–1520) oli asteekkien yhdeksäs ja samalla viimeinen itsenäinen hallitsija. Hän hallitsi Asteekkivaltakuntaa vuosina 1502–1520 ja sai surmansa espanjalaisvalloituksen yhteydessä.
Elämä
Montezuma oli asteekkihallitsija Axayacatlin poika ja menestyksekäs sotilas myöhemmän hallitsijan ja setänsä Ahuitzotlin armeijassa. Hän kunnostautui etenkin asteekkien sotaretkillä Tehuantepeciin ja Xoconochcoon. Kun Ahuitzotl kuoli vuonna 1502, Montezumasta tuli asteekkien ehdoton uskonnollinen ja poliittinen johtaja eli tlatoani.
Montezuma laajensi tlatoanin valtaa vähentämällä sisäministerin valtaa, minkä seurauksena hänestä tuli koko Kolmiliiton kiistaton johtaja. Montezuma myös nosti ylimystön statusta erottamalla heidät muusta yhteiskunnasta korostamalla arvonimiä, asuja, arvomerkkejä ja hovietikettiä.
Montezuman hallitsema valtakunta ulottui Meksikon pohjoisosista nykyajan Guatemalaan asti. Hän laajensi valtakuntaansa edelleen ja kävi neljä suurta sotaa. Vain idän taraskit ja lännen tlaxcalanit onnistuivat vastustamaan asteekkien valloituspyrkimyksiä.
Montezuman suuressa palatsissa Tenochtitlánissa oli riippuvia puutarhoja, kymmenen huoneen lintutalo vesialtaineen sekä yksityinen eläintarha, jonka satojen eläinten joukossa oli jaguaareja, kotkia, puumia, kettuja ja käärmeitä. Palatsissa asui myös kääpiöitä, kyttyräselkiä ja albiinoja. Asteekkikuningasta palveli 3 000 avustajaa. Kuninkaalla oli tapa syödä ylelliset ateriansa kultaisen sermin takana yksin jonglöörien ja akrobaattien viihdyttämänä. Hän piti lintujen metsästämisestä puhallusputkella ja oli kiinnostunut taiteesta, astrologiasta ja filosofiasta. Kuninkaalla oli myös tapana käydä useita kertoja pyhiinvaellusmatkalla Teotihuacánin kaupungissa.
thumb|Montezuman kuolema ja polttohautaus [[Firenzen koodeksissa]] Montezuma oli huolissaan asemastaan, sillä asteekkien valta oli huteralla pohjalla ja alistetut heimot aloittivat kapinoita. Hän tarkkaili jatkuvasti enteitä ja kyseli ennustajilta neuvoja. Kun Montezuma kuuli muukalaisten, espanjalaisen Hernán Cortésin johtamien konkistadorien saapuneen suurilla laivoillaan rannikolle, hän yritti ensin lahjoa espanjalaisia. Arvokkaat lahjat kuitenkin vain ruokkivat kullanhimoisten espanjalaisten nälkää. Cortés marssi Tenochtitlániin elokuussa 1519. Montezuma päästi hänet kaupunkiinsa, ja aluksi johtajien välit olivat ystävälliset. Kaksi viikkoa myöhemmin espanjalaiset kuitenkin vangitsivat Montezuman ja määräsivät tämän julistamaan kuuliaisuuttaan Espanjan kuninkaalle. Cortésin poistuttua väliaikaisesti kaupungista siellä puhkesi taisteluita ja asteekit valitsivat uudeksi johtajakseen Cuitláhuacin. Espanjalaiset määräsivät Montezuman lepyttämään kansaansa, mutta hän sai kiven päähänsä ja kuoli. Espanjalaiset pakenivat Tenochtitlánista menettäen suuren määrän miehiä. Elokuussa 1521 käytiin viimeinen taistelu, jossa espanjalaiset ja heidän intiaaniliittolaisensa kukistivat asteekit ja tuhosivat Tenochtitlánin.
Aatu Viljanen
Aatu Viljanen (s. 20. tammikuuta 1993 Lahti) on suomalainen jääkiekkoilija, joka pelaa Mestis-joukkue Savonlinnan Pallokerhossa. Hän on pelipaikaltaan oikea laitahyökkääjä ja laukoo oikealta.
Ura
Viljanen on Pelicansin kasvatti. Hän pelasi juniorina myös Kiekkoreippaassa, jonka C-nuorten paras pistemies ja maalintekijä Viljanen oli C-nuorten I-divisioonan runkosarjassa kaudella 2008–2009. Hän sijoittui koko sarjan maalipörssissä toiseksi edellään vain Raahe-Kiekon Henri Äijälä. Viljanen oli K-Reippaan paras maalintekijä myös SM-karsinnoissa yhdeksällä osumallaan. Kaudeksi 2010–2011 hän palasi kasvattajaseuraansa Pelicansiin. Kaudella 2012–2013 Viljanen nousi seuran A-nuorten varakapteeniksi. Kaudella 2013–2014 hän jakoi 19 osumallaan Pelicansin sisäisen maalipörssin voiton Taavi Vartiaisen kanssa, kuten myös kevään 2014 pudotuspeleissä viidellä osumallaan. Viljanen voitti myös koko A-nuorten SM-liigan runkosarjan ylivoimamaalipörssin 13 osumallaan.
Kesäkuussa 2014 Viljanen siirtyi try-outille Mestis-joukkue Heinolan Peliittoihin. Kauden 2014–2015 kynnyksellä hän sai vuoden mittaisen jatkosopimuksen joukkueeseen. Viljasen tulokaskausi Mestiksessä toi 50 runkosarjaottelussa tehot 5+11=16.
Kesällä 2015 Viljanen harjoitteli Peliittojen ohella myös Pelicansin SM-liigajoukkueen mukana. Hänet nostettiin uransa ensimmäiseen liigaotteluun 21. lokakuuta 2015 vieraissa Espoo Bluesia vastaan. Viljanen sai ottelussa jääaikaa 4.34 minuuttia. Hänet nostettiin seuraavan kerran Pelicansin kokoonpanoon 26. joulukuuta 2015 vieraissa Saimaan Palloa vastaan, jolloin Viljanen teki liigauransa avausmaalin. Hän pelasi kauden aikana kaikkiaan kolme SM-liigaottelua. Viljanen oli yhdeksällä osumallaan Peliittojen toiseksi paras maalintekijä Tuukka Rajamäen jälkeen.
Viljanen ehti pelata kaudella 2016–2017 vain kymmenen ottelua, kunnes hänen kautensa päättyi eturistisidevammaan lokakuussa 2016. Kesken kauden 2017–2018, tammikuussa 2008 Viljanen siirtyi loppukauden kattavalla ja yhden optiovuoden sisältävällä sopimuksella Savonlinnan Pallokerhoon.
Brandenburgerlied
Brandenburgerlied on Brandenburgin osavaltion epävirallinen hymni, joka tunnetaan myös nimellä Märkische Heide, märkischer Sand. Laulun on säveltänyt ja sanoittanut Gustav Büchsenschütz (1902–1996) ja sen ensiesitys oli toukokuussa 1923.
Abloy
Abloy Oy (aikaisemmin Ab Låsfabriken-Lukkotehdas Oy, Ab Lukko Oy) on suomalainen lukkovalmistaja, joka on kuulunut vuodesta 1994 lähtien ruotsalaisen Assa Abloy -konsernin omistukseen. Yhtiö on listattu Tukholman pörssissä. Koko lukituskonsernin henkilöstömäärä oli vuonna 2016 noin 47 000.
Vuonna 2018 Abloy oli Suomen arvostetuin brändi Markkinointi & Mainonta -lehden ja Taloustutkimuksen vuosittaisessa Brändien arvostus -tutkimuksessa.
Keksintö
ABLOY-lukko käyttää haittoina pyöriviä kiekkoja ja onkin ensimmäisiä kiekkohaittaisia lukkoja. Se, että niiden lukkiutumiseen ei tarvita jousia, tekee lukosta varmatoimisen ja vähemmän alttiin jumiutumiselle. Tiirikointia vaikeuttavat levyissä olevat useat valelovet, jolloin tiirikoija ei tiedä, mikä lovista on oikea. Lukko aukeaa, kun kaikki kolot muodostavat uran, johon lukitustanko painuu. Vanhimmanmallisten ABLOY-lukkojen avaamisen on kuitenkin olemassa rikollispiireissä nimellä "vempele" tunnettu väline.
Osa lukkojen suojauksesta johtuu patenteista. Lukoista, joissa patentit ovat edelleen voimassa, saa avainkopioita luvallisesti teetettyä vain Abloyn Joensuun tehtaalla. Vanhimpien Abloy-lukkojen, kuten ura-avaimien, patentit ovat umpeutuneet: kaksoisura-avainten vuonna 1996, ja Exec-avaimen eli niin sanotun "mustapään" kopiosuojauspatentti maaliskuussa 2013. Tämän jälkeen on markkinoille tullut avainten aihioita, joiden avulla useimmat suutarit voivat valmistaa avainkopion.
Historia
pienoiskuva|Abloyn perinteinen [[riippulukko.]] ABLOY-lukon kehitti helsinkiläinen konttorikonemekaanikko Emil Henriksson (1886–1959) vuonna 1907. Lukkoa valmistamaan perustettiin vuonna 1918 Ab Låsfabriken-Lukkotehdas Oy. Seuraavana vuonna nimeksi vaihdettiin Ab Abloy Oy. Yhtiön nimi saatiin yhdistämällä Ab ja Oy nimen L-kirjaimeen.
Vuonna 1921 Abloyn talousasiat olivat sekaisin ja yhtiö kriisissä. Yhtiön nimi vaihdettiin muotoon Ab Omega Oy luultavasti sillä ajatuksella, että laskut jätettäisiin maksamatta ja aloitettaisiin uuden firman nimissä tyhjältä pöydältä. Kuitenkin jo 1922 nimi palautettiin takaisin Abloyksi.
Abloy antoi Kone- ja Siltarakennus Oy:lle yksinoikeuden lukkojen valmistukseen. Yhtiö maksoi Abloylle 5 % lukkojen nettohinnasta. Vuonna 1934 Kone- ja Siltarakennus osti Abloy-tavaramerkin ja rekisteröi sen itselleen.
Wärtsilä osti Kone- ja Siltarakennuksen vuonna 1935. Kesäkuussa 1989 Wärtsilä osti IKON-yrityksen, joka oli Saksan johtavia lukkosylinterin valmistajia. Se ei kuitenkaan ollut kannattava, mikä aiheutti sittemmin murheita Abloylle, joka menestyi hyvin Suomessa, Ruotsissa ja Norjassa.
Vuoden 1994 lopussa se oli laskenut 48,3 prosenttiin. Metra Oy, jonka nimi muutettiin vuonna 2000 takaisin Wärtsilä Oy:ksi, on sittemmin myynyt koko omistuksensa Assa Abloy Ab:ssä.
100-vuotisjuhlavuosi 2007
Abloyn 100-vuotisjuhlavuoden näyttely oli Joensuun taidemuseon Readymade-näyttely 1.6.-30.9. 2007. Näyttelyssä teollisesti valmistetut tuotteet käyvät vuoropuhelua suomalaisen readymade-taiteen kärkinimien Kari Cavénin, Juhani Harrin, Ismo Kajanderin kanssa. Abloy julkaisi juhlavuoden kunniaksi juhlalehden ja Abloyn yrityshistoriasta kertovan kirjan.
Tulipalo Joensuun tehtaalla
30. tammikuuta 2009 Abloyn Joensuun tehtaalla syttyi tulipalo, joka aiheutti miljoonien eurojen taloudelliset vahingot. Palon aikana tehtaalla oli räjähdysvaara, sillä tehtaalla säilytetään vaarallisia kemikaaleja, muun muassa syanidia. Tulipalossa loukkaantui tehtaan huoltomies hänen hengitettyään vaarallisia palokaasuja.
Tuotanto
pienoiskuva|Björkbodan tehdas. pienoiskuva|Tampereen tehdas Google Mapsin 3D-näkymässä pienoiskuva|Tehdasta puretaan maaliskuussa 2015 Abloy Oy:n tuotemerkkeinä Suomessa on ABLOY. Yritys valmistaa erilaisia lukitusratkaisuja. Näitä ovat mekaaniset ja sähköiset lukkorungot, avainpesät ja niihin liittyvät komponentit, sähköiset oviautomatiikkalaitteet, mekaaniset ovensulkijat, riippu- ja kalustelukot ja rakennushelat.
Abloy Oy:llä on nykyisin tehdas vain Joensuussa. Tehdas Björkbodan kylässä Kemiönsaarella lakkautettiin 2019. Tuotteita myydään yli 70 maahan kaikkiin maanosiin.
Lakkautettu Tampereen tehdas
Tampereen tehdas päätettiin sulkea vuonna 2010, ja tehtaan toiminta päättyi vuoden 2011 lopussa. Abloy myi vuonna 2012 tehtaan tontin YIT:lle joka suunnittelee tontille asuintaloja. Tonttia alettiin puhdistaa vuonna 2013, ja tehtaan purku alkoi maaliskuussa 2015. Purku saatiin valmiiksi samana vuonna. YIT suunnitteli tehtaan tontille Tohlopinranta-nimistä asuinaluetta, jonka rakentaminen aloitettiin vuoden 2017 alussa.
Abloy Oy Tampereen tehdas eli Rakennushelat-liiketoimintayksikkö Epilänharjun kaupunginosassa aloitti toimintansa vuonna 1917 Oy Excelsior Ab:n nimisenä entisessä perunajauhotehtaan kiinteistössä. Sen perustivat tanskalaissyntyisen urkurakentaja Jens Zachariassenin jälkeläiset. Alkuvaiheessa pienvalimon tuotevalikoimaan kuuluivat saranat ja muut rakennushelat ja sodan aikana muun muassa armeijan saappaiden korkoraudat. Tehtaalla oli sen historian aikana useita omistajia, niistä viimeisin oli Abloy. Tehtaan valmistamien ovenpainikkeiden ja muiden helojen tuotemerkki oli EXO.
Risto Ojanen (jalkapalloilija)
Risto Ojanen (s. 12. tammikuuta 1983 Helsinki) on entinen suomalainen jalkapalloilija. Hän oli pelipaikaltaan hyökkääjä tai hyökkäävä keskikenttäpelaaja.
Ojanen on Helsingin Jalkapalloklubin kasvatti. Kaudella 2007 hän pelasi Veikkausliigaa FC Viikingeissä, jonne hän siirtyi helmikuussa 2007 Tampere Unitedista. Kaudella 2006 Ojanen ei onnistunut vakiinnuttamaan pelipaikkaansa Unitedin avauskokoonpanossa. Hänen kautensa kuluikin pääasiassa vaihtomiehen roolissa. Pääsarjatasolla hän on edustanut myös FC Jokereita ja AC Allianssia. Ojanen pelasi urallaan yhteensä 60 Veikkausliiga-ottelua, joissa teki yhdeksän maalia.
Ojanen on edustanut nuorten maajoukkuetta viidesti ja poikamaajoukkueita yhteensä 17 kertaa.
Pyöräilyn Suomen-mestaruuskilpailut 1915
Pyöräilyn Suomen-mestaruuskilpailut 1915 kilpailtiin Turussa 31. heinäkuuta–1. elokuuta 1915. Vain miehet kilpailivat. Kälviän Tarmon Juho Jaakonaho ja Helsingin IFK:n Otto Brandt voittivat kumpikin kaksi mestaruutta.
1 000 metrin aika-ajo
<br style="clear:both;"/>
10 km maantiepyöräily
<br style="clear:both;"/>
60 km maantiepyöräily
<br style="clear:both;"/>
Pabna
Pabna on kaupunki Bangladeshissä, Ichamati-joen varrella. Se on vilkas teollisuuspaikkakunta, joka tuottaa juuttia, sukkia ja muita puuvillatekstiilejä, elintarvikkeita ja lääkkeitä. Kaupungissa on useita sairaaloita ja oppilaitoksia.
Antti Holma Show
Antti Holma Show on syys–marraskuussa 2015 MTV3-kanavalla esitetty keskusteluohjelma, jonka isäntänä toimi näyttelijä Antti Holma. Vakiovieraina olivat Kiti Kokkonen, Anna Dahlman, Reino Nordin sekä Kari Ketonen.
Joka jaksossa vieraana oli yksi vaihtuva vieras, jonka kanssa keskusteltiin tietystä aiheesta. Jakson päätteeksi esiintyi vaihtuva musiikkivieras. Ohjelmassa esitettiin myös sketsejä, joissa Holma esiintyy eri rooleissa.
Isetnofret
Isetnofret tai Isis-nofret oli yksi faarao Ramses II:n kuninkaallisista vaimoista ja Merenptahin äiti. Hän oli faaraon suosikin, Nefertarin, jälkeen tunnetuin vaimoista ja oli kuningattarena Nefertarin kuoltua (Ramseksen 24. hallintovuodella). Hänellä oli ainakin kolme poikaa ja kaksi tytärtä.
Hänen lapsiinsa kuuluivat:
Johannes Gutenberg
Nuoruus
Gutenberg syntyi Mainzissa yläluokkaisen kauppiaan perheeseen ja oli perheen nuorin poika. Gutenbergit muuttivat Eltville de Rheiniin (Alta Villa) luultavasti vuonna 1411. Gutenbergin talo mainitaan Mainzissa juutalaisen kaupunginosan yhteydessä 1427. Johannes Gutenberg opiskeli tiettävästi vuonna 1419 Erfurtin yliopistossa, jonka opiskelijaluettelossa hänestä käytetään nimeä Johannes de Altavilla. Seuraavista viidestätoista vuodesta ei tiedetä, mutta maaliskuussa 1434 hänen kirjeestään voidaan osoittaa, että hän asui Strasbourgissa. Hän myös esiintyy kultaseppien luettelossa Strasbourgissa.
Vuonna 1439 Gutenberg osallistui metallipeilien valmistukseen. Vuoteen 1444 hän asui Strasbourgissa, enimmäkseen St. Arbogastin luostarissa.
Kirjapainon perustaminen ja toiminta
Gutenbergiä pidetään kirjapainotaidon keksijänä. Hän ei varsinaisesti keksinyt mitään sellaista, mitä ei jo olisi ollut olemassa, mutta hän yhdisti kaikki elementit toimivaksi tekniseksi ratkaisuksi. Jo ennen Gutenbergiä Euroopassa oli jo painettu puuleimasimilla ja puulaatoilla kankaalle kuvia ja kuvioita sekä paperille esimerkiksi pelikortteja ja pyhimystenkuvia. Myös metallileimasimia oli käytetty esimerkiksi rahan lyömisessä. Gutenberg kehitti metalliset irtokirjakkeet, joita voitiin käyttää useaan kertaan. Hän kehitti painimen, laitteen painolevyn puristamiseksi paperia vasten. Hänen ajatuksensa lähteenä pidetään viinin puristamiseen käytettävää laitetta, jossa on samantapainen puristuskoneisto. Gutenberg kehitti myös musteen, joka oli tarpeeksi vahvaa kiinnittymään metalliin. Gutenbergin kirjapaino antoi mahdollisuuden nopeaan painotyöskentelyyn ja tiedon valtavaan lisääntymiseen renessanssiajan Euroopassa, jossa kirjat oli siihen asti jäljennetty käsin.
NHL:n varaustilaisuus 2001
NHL:n varaustilaisuus 2001 oli National Hockey Leaguen varaustilaisuus, joka järjestettiin 23.–24. kesäkuuta 2001 National Car Rental Centerissä Sunrisessa, Floridassa. Tilaisuudessa varattiin yhteensä 289 pelaajaa yhdeksän kierroksen aikana.
Johannes Gutenberg
Oikeustapaus
Vaikka Gutenberg oli joutunut konkurssiin, hän avasi pienen kirjapainon ja osallistui Raamatun painamistyöhön Bambergin kaupungissa 1459. Asiasta ei kuitenkaan ole varmuutta, sillä hänen painamissaan teoksissa ei ollut Gutenbergin nimeä eikä painovuotta. On myös mahdollista, että suuri katolinen sanakirja, 300 kappaleen painos 700-sivuisesta teoksesta, olisi painettu hänen kirjapainossaan Mainzissa vuonna 1460.
Myöhempi elämä
Vuonna 1462 Mainz ryöstettiin kahden arkkipiispan kiistan aikana. Gutenberg pakeni kaupungista Eltvilleen. Gutenbergin saavutukset huomioitiin tammikuussa 1465 ja hänelle annettiin arvonimi arkkipiispa Nassaun määräyksestä. Arvonimi sisälsi stipendin. Gutenberg kuoli 1468, ja hänet on haudattu fransiskaanikirkkoon Mainzissa.
Gutenbergin painamat kirjat
Vuonna 1455 Gutenberg painoi Raamatusta version, jossa oli 42 riviä kullakin sivulla. Kirjasivuja ei ollut sidottu, ja vuosiluvun "1455" oli merkinnyt kirjan selkään sen sitoja Pariisissa. Raamattu maksoi kappaleelta 30 floriinia, joka oli tavallisen papin kolmen vuoden palkka.
Painoksesta tunnetaan säilyneinä 48 jokseenkin täydellistä kappaletta. Niistä kaksi on Britannian kansalliskirjastossa, British Libraryssa.
Raamatusta tehtiin myös toinen, 36-rivinen painos joitakin vuosia ensimmäisen painoksen jälkeen. Se oli laajempi osa kopiosta, josta se oli painettu, siten osoittaen vääriksi aikaisemmat spekuloinnit, että tämä olisi ollut kahdesta ensimmäisestä Raamatusta.
Krylja Sovetov
Krylja Sovetov tarkoittaa seuraavia asioita:
Nordea
Nordea on Pohjoismaiden suurin finanssialan yritys. Nordealla on noin 10 miljoonaa kotitalousasiakasta ja noin 600 000 yritysasiakasta. Taseensa perusteella (638,02 mrd. USD) Nordea luokiteltiin vuonna 2019 Suomen suurimmaksi ja maailman 50 suurimman pankin joukkoon. Nordea-konsernin emoyhtiö on pörssilistattu Nordea Bank Oyj, jonka kotipaikka on Suomi.
Historia
Nykyinen Nordea sai alkunsa ruotsalaisen Nordbankenin ja suomalaisen Merita Pankin yhdistyttyä vuonna 1998 nimellä Merita-Nordbanken. Yhdistymissopimus allekirjoitettiin 13. lokakuuta 1997. Merita-Nordbankeniin liitettiin vuonna 2000 tanskalainen Unibank ja norjalainen Christiania Bank og Kreditkasse. Heinäkuussa 2001 Nordea osti ruotsalaisen Postgirot Bankin.
Nordea-nimi julkistettiin lokakuussa 2000, ja se tuli käyttöön vuoden 2001 alusta lukien. Nimi tulee sanoista Nordic Ideas (’pohjoismaiset ideat’). Nimen Nordea käyttöönottoon saakka entisten pankkien nimet olivat Merita-Nordbankenin aputoiminimiä.
Vuonna 2001 Nordea avasi konttorin Shanghaissa, joka alkoi täydentää Pekingin konttorin toimintaa. Vuonna 2002 uudeksi toimitusjohtajaksi nimitettiin Lars G. Nordström ja hallituksen puheenjohtajaksi Hans Dalborg. Vuonna 2002 Nordea osti myös puolalaisen LG Petro Bankin. Vuonna 2007 Nordean toimitusjohtajaksi nimitettiin Christian Clausen. Samana vuonna Nordea nosti venäläisen OJSC Nordea Bankin omistusosuutensa 100 prosentiin, jonka jälkeen Venäjällä alettiin käyttämään Nordean nimeä kaikessa Nordean toiminnassa.
Sampo-konserni nousi Nordean suurimmaksi omistajaksi vuoden 2009 aikana, jolloin sen osuus yhtiössä kasvoi noin 20 prosenttiin ja ohi Ruotsin valtion. Kevään 2011 yhtiökokouksessa Sammon hallituksen puheenjohtaja Björn Wahlroos valittiin yksimielisesti Nordean hallituksen johtoon. Keväästä 2019 alkaen Nordean hallituksen puheenjohtajana toimii Torbjörn Magnusson.
Casper von Koskull aloitti Christian Clausenin seuraajana Nordean toimitusjohtajana lokakuussa 2015. Von Koskull kertoi kesällä 2019 jäävänsä eläkkeelle seuraavan vuoden loppuun mennessä, mitä pidettiin vastauksena kiihtyneisiin spekulaatioihin von Koskullin asemasta. Taustalla olivat Nordean osakekurssin heikko kehitys sekä konsernin suuren it-uudistuksen tulosten odottaminen. Nordea tiedotti jo 5. syyskuuta 2019 konsernin henkilöasiakkaista vastanneen johtajan Frank Vang-Jensenin valinnasta von Koskullin seuraajaksi ja tämän aloittamisesta välittömästi toimitusjohtajana.
Keskittyminen Pohjoismaihin
2010-luvulla Nordea on vähentänyt toimintojaan Pohjoismaiden ulkopuolella ja pyrkinyt keskittymään kotimarkkinoihinsa Pohjoismaissa. Osana tätä kehitystä Nordea lopetti pankkitoimintansa Venäjällä, Baltian maissa ja Puolassa. Samaan aikaan se on myös tehnyt yritysostoja kotimarkkinoillaan ostamalla muun muassa norjalaisen verkossa toimivan Gjensidige Bankin kesällä 2018.
Puolasta Nordea vetäytyi vuonna 2013 myytyään pankki-, henkivakuutus-, ja rahoitustoimintonsa puolalaiselle PKO Bank Polskille. Kauppahinta oli noin 700 miljoonaa euroa. Puolassa Nordea oli toiminut 1990-luvun alusta lähtien ja sillä oli konttoreita maan suurimmissa kaupungeissa. Nordean mukaan Puolan kiristyneet säännökset liittyen hallintoon ja toimintaan olisivat vaikeuttaneet pankin yhtenäisen toimintamallin toteuttamista. Nordean konsernijohtaja Christian Clausen piti kauppaa järkevänä kaikkien osapuolten kannalta.
Keväällä 2015 Nordea kertoi luopuvansa Venäjän kuluttajaliiketoiminnasta siihen liittyvien suurten riskien vuoksi. Nordea lopetti lainaamisen Venäjän yksityisasiakkaille ja myi pankkikonttorinsa maassa.
Norjalainen DNB-pankkikonserni ja Nordea ilmoittivat elokuussa 2016 aikovansa yhdistää pankkitoimintonsa Baltian maissa. Yhdistyneen pankin nimeksi tuli Luminor ja se aloitti toimintansa lokakuun 2017 alussa. Nordean arvion mukaan Luminor on Baltian maiden kolmanneksi suurin toimija rahoituspalveluissa 16 % osuudella talletuksista ja 23 % osuudella luotonannosta. DNB ja Nordea saivat molemmat uuden yhtiön äänivallasta 50 prosenttia. Syksyllä 2018 Nordea tiedotti myyvänsä osuutensa Luminorista pääomasijoittaja Blackstonelle.
Panama-tietovuoto
Vuoden 2016 Panama-tietovuodon mukaan Nordea oli Ruotsin finanssivalvonnan (Finansinspektionen) varoituksista huolimatta ollut mukana veroparatiisitoiminnassa. Ruotsin finanssivalvonnan mukaan Nordean tavassa valvoa rahanpesua on ”vakavia puutteita”, mistä pankille on annettu kaksi varoitusta. Vuonna 2015 Nordea joutui maksamaan suurimman mahdollisen sakon, yli 5 miljoonaa euroa. Nordean Luxemburgin jaosto oli tietojen mukaan rahoittanut asiakkailleen lähes 400 offshore-yritystä Panamassa sekä Brittiläisillä Neitsytsaarilla vuosina 2004–2014. Vuonna 2012 Nordea oli pyytänyt lakiasiaintoimisto Mossack Fonsecaa muuttamaan asiakirjojen päiväyksiä niin, että kolmen tanskalaisen asiakkaan valtakirjat olisivat olleet voimassa jo vuodesta 2010.
Francelina Cabral
Francelina Cabral (s. 23. maaliskuuta 1985 Lospalos, Itä-Timor) on itätimorilainen maastopyöräilijä. Hän kilpaili vuoden 2016 Rio de Janeiron kesäolympialaisissa maastoajossa. Cabral ohitettiin kilpailussa kierroksella ja joutui siksi keskeyttämään. Cabral toimi Itä-Timorin joukkueen lipunkantajana avajaisissa.
Nordea
Panama-tietovuoto
Muutkin ruotsalaiset pankit olivat tietovuodossa mainittuina, mutta Nordea mainittiin Panama-paperien asiakirjoissa 10 902 kertaa ja sitä seuraava pankki 764 kertaa.
Seuraamuksena vuotaneista asiakirjoista Ruotsin finanssivalvonta ilmoitti 4. huhtikuuta 2016 aloittaneensa tutkinnan Nordean toimista. Nordean yksityispankkipalveluiden johtaja Thorben Sanders myönsi 2016, että ennen vuotta 2009 he eivät tutkineet asiakkaita estääkseen mahdollista veronkiertoa, mutta vuoden 2009 lopulla he olivat päättäneet, ettei Nordea tulisi enää mahdollistamaan veronkiertoa”. Nordean toimitusjohtaja Casper von Koskull kertoi pankin sisäisen tutkinnan valmistumisen yhteydessä olevansa pettynyt Nordean toimintaperiaatteiden puutteisiin pitäen nykytilaa ”sietämättömänä”. Ruotsin pääministeri Stefan Löfven ilmoitti huhtikuussa 2016 tietovuotoon liittyen olevansa erittäin kriittinen Nordean toimintaan ja rooliin sanoen, että ”hekin ovat häpeälistalla”.
Pääkonttorin siirto Suomeen
pienoiskuva|Nordean pääkonttori [[Vallila|Helsingin Vallilassa.]] 250px|thumb|Nordean entinen pääkonttorirakennus, PK-huset, Tukholmassa. Nordean pääkonttori siirtyi Ruotsista Suomeen vuonna 2018. Siirtyminen toteutettiin rajat ylittävänä käänteisenä sulautumisena, jossa emoyhtiö Nordea Bank AB (publ) sulautuu perustettavaan suomalaiseen tytäryhtiöön. Siirrolla Nordea tavoitteli noin miljardin euron säästöjä. Siirto koski vain emoyhtiötä; toimintaansa Nordea jatkoi muissakin Pohjoismaissa.
Pääkonttorin siirtoon johti Ruotsin aikomus vuonna 2017 korottaa pankkien maksamia vakausmaksuja. Jo ennen korotusta maksu oli kolminkertainen EU:n pankkiunioniin kuuluviin maihin verrattuna. Ruotsissa vakausmaksu on käytännössä vero, joilla rahoitetaan valtion menoja. EU:n pankkiunionissa maksulla on katto, ja maksut rahastoidaan pankkikriisien varalta. Korotuksen myötä Ruotsin maksusta olisi tullut Nordeaa koskeva pysyvä vero ilman ylärajaa. Vakausmaksun vuoksi Nordea päätti siirtyä pois Ruotsista joko Kööpenhaminaan tai Helsinkiin. Valinnan Helsingin hyväksi ratkaisi se, että Suomi on EU:n pankkiunionin jäsen. Tanskalta tämä etu puuttui. Ongelma oli myös Tanskan tapa lähdeverottaa Nordean osinkoja, joka olisi kohdellut eri maissa asuvia osakkaita eri tavoin.
Nordea sai siirrosta useita hyötyjä. Vakausmaksu on EU:n pankkiunionissa selvästi Ruotsia edullisempi. Myös pankin vakavaraisuusvaatimus pienenee Ruotsin 17,7 prosentista todennäköisesti selvästi matalammalle tasolle. Pienempi vakavaraisuusvaatimus vapauttaa pankin pääomia, mikä voi tarkoittaa suurempia osinkoja omistajille. Vapautuksen suuruus voi nousta viiteen miljardiin euroon. Siirron yhteydessä pankkiasiakkaiden talletussuoja siirtyi Ruotsista Suomeen. Tästä seuraa Nordealle kustannuksia.
Ruotsissa Nordean muutto aiheutti arvostelua. Sitä pidettiin muun muassa suurena mainehaittana Ruotsille. Arvostelun kohteena oli myös Ruotsin sosialistihallitus, erityisesti valtiovarainministeri Magdalena Andersson, jonka mielestä Nordean poismuutto olisi Ruotsille hyväksi, sillä suuri Nordea vaarantaa Ruotsin kansantalouden vakauden.
Liiketoiminta
Nordea on jakautunut neljään liiketoiminta-alueeseen: Personal Banking, Business Banking, Large Corporates & Institutions ja Asset & Wealth Management. Vuonna 2019 näistä sektoreista taloudellisesti merkittävin oli yksityisasiakkaiden liiketoimintasegmentti, joka tuotti yksinään noin 32 prosenttia Nordean koko liikevoitosta.
Nordealla oli vuonna 2019 pelkästään kotitalousasiakkaita Ruotsissa noin 3,6 miljoonaa, Suomessa 3,1 miljoonaa, Tanskassa 1,6 miljoonaa ja Norjassa 0,9 miljoonaa. Nordea oli tuolloin kaikissa neljässä maassa kotitalousasiakkaiden määrällä mitattuna joko toiseksi tai kolmanneksi suosituin pankki.
Suomessa Nordea on markkinaosuudella mitattuna OP-ryhmän jälkeen toiseksi suurin pankki tai pankkiryhmä. Sen osuus oli Suomen talletuksista 27,1 % ja lainoista 25,8 % vuonna 2018. Vuonna 2017 Nordea oli liikevaihdolla mitattuna Suomen 22. suurin yritys.
Osake ja omistus
Nordean osake on noteerattu Helsingin, Tukholman ja Kööpenhaminan pörsseissä.
Suurimmat osakkeenomistajat, tilanne syyskuun lopussa 2021:
Bobby Jones
Bobby Jones voi tarkoittaa muiden muassa seuraavia henkilöitä:
Tang-dynastia
pienoiskuva|Tang-dynastian Kiina (keltainen alue). Tummemmalla ovat ne alueet, jotka olivat joko Tang-dynastian Kiinan alaisuudessa, sen liittolaisia tai konfliktissa sen kanssa.
Tang-dynastia (唐朝 [táng cháo]) hallitsi Kiinaa 618–907. Se oli Kiinan toinen ”suuri dynastia” (大唐 "Suuri Tang"; edellinen oli Han-dynastia), joka pystyi yhdistämään koko valtavan maan, levittämään kulttuuriaan ja sulauttamaan itseensä naapurimaiden ja -kansojen kulttuurit. Ulkomaankauppa Keski-Aasiaan ja Kaakkois-Aasian saaristoihin saakka kukoisti ja toi suuria määriä ulkomaisia kauppiaita pääkaupunki Chang'aniin. Chang'an oli tuolloin maailman suurin kaupunki. Buddhalaisuus kulkeutui Koreaan ja Japaniin, mutta Tang-Kiinan viralliseksi opiksi muovautui kungfutselaisuus. Merkittävänä keksintönä laattakirjapaino keksittiin Tang-kaudella ja siten kirjallisuus levisi entistä useampien käsiin.
Dynastian synty ja kukoistuskausi
Kun Sui-dynastia oli kaatunut kilpailevien sotilaskomentajien hallintoon, näistä yksi, Li Yuan, joka oli syntyjään todennäköisesti jostakin turkkilaisesta kansasta, onnistui kukistamaan muut sotilaskomentajat turvautumalla maan koillisosien ei-kiinalaisiin aristokraatteihin. Ensimmäisinä vuosinaan uuden Tang-dynastian keisarina hän ja hänen poikansa, kehittivät keinoja joilla pohjoisen kansoille saatiin varmistetuksi riittävästi ruokaa. Niin he saivat rauhoitetuksi sekä nälkäiset talonpojat että riitaisat klaanit.
Ensimmäiset Tang-dynastian keisarit tekivät runsaasti yhteiskunnallisia uudistuksia. Rikoslaki uudistettiin, samoin maatalous-, vero-, sotilas- ja koulutusjärjestelmät. Ulkomaanpolitiikkaa leimasi laajennushalu. Tuyuhun-kansa ja läntisten tölös-turkkilaisten Länsiturkkilainen kaanikunta kukistettiin 657. Tiibet, jossa valtaa oli pitänyt mahtava tiibetiläinen Tufan-kuningaskunta, vallattiin 600-luvun lopussa. Valtio ulottui Vietnamin Annamista Korean Koguryo-kuningaskunnan rajoille. (Silla valtasi Koguryon 668).
pienoiskuva|vasen|[[Kiinalainen|Kiinalaisia naisia. Kuva Tang-dynastian ajalta.]] Etelän ylimystön taloudellinen voima aiheutti dynastialle kuitenkin ongelmia. Heidän joukostaan nousi Kiinan historian varsinaisista keisareista ainoa nainen keisarinna Wu Zetian; muut johtoasemaan nousseet naiset eivät uskaltaneet julistautua keisareiksi. Hän katkaisi Tang-dynastian perustamalla Toisen Zhou-dynastian (690–705). Hänen hallintoajastaan lähtien valittiin työntekijät hallintotehtäviin lähes yksinomaan keisarillisessa virkatutkinnossa menestymisen perusteella. Hän luopui vallasta 72-vuotiaana hoviherrojen hankkiuduttua eroon hänen kahdesta rakastajastaan.
Solaris (kirja)
Solaris on Stanisław Lemin psykologinen tieteisromaani vuodelta 1961. Solaris on vaikuttanut suuresti tieteisfantasian kehitykseen ja saanut runsaasti tunnustusta. Teos on käännetty usealle kielelle.
Tang-dynastia
Dynastian synty ja kukoistuskausi
Tang-dynastian huipentuma oli keisari Xuanzongin valtakausi. Hän kukisti keisarinna Wein vallankaappausyrityksen, mutta koillisen aatelisten ja uusien oppineiden virkamiesten välinen kilpailu merkitsi valtakunnan yhtenäisyyden päättymistä. Varsinainen isku Tang-dynastian vallalle oli kuitenkin An Lushanin johtama kapina vuonna 755.
Solaris (kirja)
Kirjan pohjalta on tehty kaksi elokuvaa: Andrei Tarkovskin Solaris (1972) ja Steven Soderberghin Solaris (2002). Matti Kannoston suomentama Solaris julkaistiin 1973.
Tang-dynastia
Hallinto
Tang-dynastian poliittisen järjestelmän perustana toimi jo Qin-dynastian ajoilta periytyvä keskusjohtoinen hallintokoneisto. Tämän byrokraattisen järjestelmän ansiosta erityisen voimakkaita keisareita ei tarvittu, sillä hallinto toimi joka tapauksessa hierarkkisen hovijärjestelmän alapuolella. Joistakin edeltäjistään poiketen Tang-dynastia ei kuitenkaan jakanut prinsseille puoli-itsenäisiä kuningaskuntia.
Solaris (kirja)
Tiivistelmä
Psykologi Kris Kelvin saapuu Solaris-planeettaa kiertävälle tutkimusasemalle. Solaris on planeetta, jota peittävän kolloidisen meren uskotaan muodostavan oman sivilisaationsa ja johon on yritetty saada yhteyttä jo vuosikymmenien ajan. Asemalle saapuessaan Kelvin saa tietää yhden aseman tiedemiehen hirttäytyneen ja tapaa kaksi muuta tutkijaa mielenvikaisessa tilassa. Pian Kelvinille selviää, että asemalla tapahtuu kummia: tiedemiesten luokse ilmestyy päällisin puolin lihaa ja verta olevia ihmishahmoja, jotka vaikuttavat heijastelevan tutkijoiden alitajuntaa. Kelvinin luokse ilmestyy hänen edesmennyt vaimonsa Harey, jonka itsemurhasta Kelvin potee huonoa omatuntoa. Oliot ovat yli-inhimillisen voimakkaita eikä niitä voi tappaa, sillä niiden haavat paranevat itsestään. Ne myös pysyttäytyvät itsepintaisesti isäntiensä seurassa. Kelvin karkottaa ensimmäisen vieraansa raketilla ulkoavaruuteen, mutta tämä palaa uutena kopiona, joka ei muista mitään edellisen kopion kokemuksista.
Tang-dynastia
Keskushallinto
Luettelo Tang-dynastian keisareista on sivulla Tang-dynastian keisarit.
Solaris (kirja)
Tiivistelmä
Tiedemiehet päättelevät olioiden olevan Solariksen meren tuotos. He tutkivat niitä tavoitteenaan päästä kiusallisista vieraista eroon. Kaksi muuta tutkijaa piilottelee vieraitaan kollegoiltaan, mutta Kelvin kehittää romanttisen suhteen Hareyta muistuttavaan olioon ja haaveilee viettävänsä loppuelämänsä tämän kanssa. Hareyn kopio tulee tietoiseksi alkuperästään ja yrittää itsemurhaa siinä onnistumatta. Lopulta tutkijat onnistuvat kehittämään laitteen, joka hajottaa olioiden magneettikentän tasapainon. Vieraat katoavat ja tiedemiehet kirjoittavat raportin tapahtumista. Epäselväksi jää, onko meri tavoitellut jotakin aiheuttamallaan ilmiöllä. Avoimeen kysymykseen tiivistyy romaanin aihe, kahden vieraan sivilisaation kyvyttömyys kommunikoida keskenään.
Tang-dynastia
Keskushallinto
Chang'anin keskushallitusta johti Valtioasiain osasto (perint.: 尚書省, yksink.: 尚书省, pinyin: shàng shū shěng), joka koostui kuudesta ministeriöstä (六部 [liù bù]):
Solaris (kirja)
Juonikuvaus
Solaris on kahta tähteä, punaista ja sinistä, kiertävä planeetta avaruudessa. Sen läpimitta on viidenneksen suurempi kuin Maan. Planeetan pintaa peittää epämääräisestä orgaanisesta aineesta koostuva meri, joka tasapainottaa Solariksen kiertoradan kahden tähden järjestelmässä ja vaikuttaa näin ollen tuntevan Einsteinin suhteellisuusteoriaa. Meri muodostaa pinnalleen vaahdosta erilaisia muotoja, joita solariksentutkijat kutsuvat muiden muassa ”jatkioiksi”, ”mimoideiksi” ja ”symmetriadeiksi”. Planeetan pinnalla on Euroopan kokoinen alue mannermaata. Ihmiskunnalle Solaris on suuri arvoitus, joka on poikinut oman tieteenalansa, solaristiikan. Tutkijat ovat jo 78 vuoden ajan pyrkineet ymmärtämään valtamerta, jonka uskotaan muodostavan oman, yhden yksilön sivilisaationsa. Valtameren kanssa on pyritty yhteyteen siinä onnistumatta, ja sen tutkimus on vaatinut monen pioneeritutkijan hengen. Romaanin tapahtumahetkellä solaristiikka on jakautunut lukemattomiin koulukuntiin, kiinnostus merta kohtaan on vähentynyt ja ulkoavaruuden tutkimusta koordinoivassa Instituutissa on esitetty tutkimuksen rahoituksen lopettamista.
Tang-dynastia
Keskushallinto
Lisäksi valtavaa hallintoasiakirjamäärää käsitteli kaksi osastoa, sihteeristö (perint.: 中書省, yksink.: 中书省, pinyin: zhōng shū shěng) ja kansliavirasto (perint.: 門下省, yksink.: 门下省, pinyin: mén xià shěng), joita johtivat pääministerit (宰相 [zǎi xiàng]).
Solaris (kirja)
Juonikuvaus
Psykologi Kris Kelvin lähetetään Solariksen merenpinnan yllä leijuvalle Solaris-tutkimusasemalle. Asemalle saapuessaan hän tapaa juovuksissa olevan kyberneetikko Snautin ja saa kuulla, että tohtori Gibarian, Kelvinin oppi-isä ja mentori, on kuollut. Makuuhuoneestaan löytämästään raportista Kelvin saa tietää Gibarianin ja fyysikko Sartoriuksen säteilyttäneen neljän päivän ajan merenpintaa röntgensäteillä vastoin YK:n kieltoa. Kelvin kohtaa aseman käytävällä lannevaatteessa kulkevan mustan naisen hahmon ja alkaa epäillä tulleensa hulluksi. Snaut kertoo hänelle Gibarianin hirttäytyneen hiljattain. Kelvin tapaa fyysikko Sartoriuksen, joka on lukittautunut laboratorioonsa ja piilottelee siellä jotakuta. Varautuneen keskustelun jälkeen Kelvin käy aseman kylmiössä, johon Gibarianin ruumis on viety. Peitteen alta hän löytää aiemmin kohtaamansa mustan naisen, joka makaa Gibarianin vieressä ja hyväilee tätä. Kelvin pakenee paikalta ja rauhoittuu vakuuttuessaan, että meren huurut ovat tehneet hänestä mielipuolen. Hän kehittelee erilaisia avainkokeita, joilla voisi koetella hulluuttaan. Lopulta Kelvin käskee Solarista kiertävää satelliittia ilmoittamaan sen ylittämien meridiaanien lukuarvot viiden desimaalin tarkkuudella ja tekee samat laskelmat manuaalisesti neljän desimaalin tarkkuudella. Kun laskelmat täsmäävät, hän päättelee tietokoneen, aseman ja sen asukkaiden olevan olemassa hänen mielestään riippumatta.